Siūlomi AB „K2 LT“ eilinio visuotinio akcininkų susirinkimo sprendimo projektai darbotvarkėje numatytais klausimais 

Sprendimus inicijavo bendrovės AB „K2 LT“ (toliau – ir „Bendrovė“) valdyba. Sprendimai priimami siekiant patvirtinti Bendrovės finansinių ataskaitų rinkinį už 2024 metus, paskirstyti Bendrovės pelną, atšaukti Bendrovės valdybos narius pasibaigus kadencijai bei išrinkti naujus valdybos narius.

1. Dėl metinių finansinių ataskaitų rinkinio už 2024 m. tvirtinimo ir 2024 metų AB „K2 LT“ vadovybės ataskaitos pristatymo

Sprendimo projektas

Patvirtinti Moore Mackonis, UAB audituotą AB „K2 LT“ finansinių ataskaitų rinkinį už 2024 metus.

Pristatytas Bendrovės parengta, auditoriaus įvertinta ir valdybos patvirtinta 2024 metų AB „K2 LT“ vadovybės ataskaita.

2. Dėl 2024 metų AB „K2 LT“ pelno paskirstymo

Sprendimo projektas

2024 m. AB „K2 LT“ pelną paskirstyti pagal eiliniam visuotiniam akcininkų susirinkimui pateiktą pelno paskirstymo projektą (pridedama). Už 2024 finansinių metų laikotarpį akcininkams mokami 1 EUR už 1 Bendrovės akciją dividendai, iš viso 311 822 EUR. 

3. Dėl Bendrovės valdybos narių in corpore atšaukimo

Sprendimo projektas

Atšaukti Bendrovės valdybos narius in corpore.

4. Naujų valdybos narių išrinkimas

Bendrovės valdybos narių kandidatūros bus patvirtintos atskirame valdybos posėdyje ir sprendimo projektas šiuo darbotvarkės klausimu Bendrovės akcininkams bus pateiktas iki eilinio visuotinio akcininkų susirinkimo.

